Het jy geweet dat Afrikaans:
Met sowat 7 miljoen huistaalsprekers, die derde mees gebruikte moedertaal in Suid-Afrika is. Deur 10,3 miljoen leerders in Suid-Afrikaanse skole as tweede taal gebruik word. Steeds deur ‘n groot aantal inwoners van Namibië verstaan en gebruik word.
Het jy geweet dat Nederlands:
Die moedertaal is van mense in Nederland en Vlaandere, wat kleiner as die Vrystaat is, maar een van die mees vooruitstrewende lande ter wêreld? Nederland is byvoorbeeld die tweede grootste voedseluitvoerder ter wêreld en sy mense is van die beste spaarders op die planeet!
Het jy geweet dat Duits:
Die taal is wat die meeste in Europa gepraat word? Feitlik 24% van die Europese Unie se inwoners praat Duits as moedertaal en 31% kan dit praat en verstaan. Deur 40% van alle wetenskaplikes in die VSA vir studente aanbeveel word? In Japan leer 68% van alle Japannese studente om Duits te praat.
Het jy geweet dat Frans:
Wêreldwyd deur 150 miljoen mense gepraat word en naas Engels die taal met die grootste verspreiding op aarde is? Deur 30 miljoen mense in Afrikalande as die taal van regeringsbestuur, handel en onderwys gebruik word, terwyl ’n verdere 40,6 miljoen Afrikane soms Frans gebruik?
Die Afdeling Frans bestaan reeds onder verskillende name sedert 1912 (toe as deel van die departement Duits). Die Departement Frans is in 1959 amptelik ingestel. Alhoewel die meeste aandag steeds aan taal, kultuur en letterkunde bestee word, is daar ook ’n sterk besigheidskomponent.